వత్సల్ సేథ్

వత్సల్ సేథ్ (జననం 1980 ఆగస్టు 5) భారతీయ నటుడు, మోడల్, వ్యవస్థాపకుడు కూడా. ఆయన అనేక టెలివిజన్ షోలు, పలు హిందీ చిత్రాలలో నటించాడు. 2004 చిత్రం టార్జాన్: ది వండర్ కార్‌లో రాజ్ చౌదరి పాత్రను, 2014 థ్రిల్లర్ సిరీస్ ఏక్ హసీనా థీలో శౌర్య గోయెంకా, 2017లో లవ్-సాగా సిరీస్ హాసిల్ లో కబీర్ రాయ్‌చంద్ పాత్రలను పోషించి ప్రసిద్ధిచెందాడు.

ఆయన 2020లో టైమ్స్ మోస్ట్ డిజైరబుల్ మెన్‌లో 36వ స్థానంలో నిలిచాడు.

ప్రారంభ జీవితం 
వత్సల్ సేథ్ 1980 ఆగస్టు 5న ముంబైలో గుజరాతీ తల్లిదండ్రులకు ఇద్దరు మగ సంతానంలో మొదటివాడుగా జన్మించాడు. ఆయన ఉత్పల్ శాంఘ్వీ గ్లోబల్ స్కూల్‌లో చదువుకున్నాడు. విలే పార్లేలోని గోకలిబాయి పునమ్‌చంద్ పీతాంబర్ హైస్కూల్‌లో తన జూనియర్ కాలేజీని అభ్యసించాడు. విలే పార్లేలోని మిథిబాయి కాలేజీ నుండి గణితశాస్త్రంలో పట్టా అందుకున్నాడు.

ఆయన బేసిక్, పాస్కల్‌ వంటి కంప్యూటర్ లాంగ్వేజీలతో కొన్ని గేమ్‌లు కూడా రాశాడు. అలా సాఫ్ట్‌వేర్ ఇంజనీర్ కావాలనుకున్న ఆయన జస్ట్ మొహబ్బత్‌లో జై పాత్రతో టెలీవిజన్ రంగంలో అరంగేంట్రంచేసాడు.

ఆయన శాఖాహారుడు, ఫిట్‌నెస్ ఔత్సాహికుడు, టీటోటలిజం(Teetotalism)ను అనుసరిస్తాడు. ఆయన సెలబ్రిటీ క్రికెట్ టీమ్ ముంబై హీరోస్‌లో సభ్యుడు. ఆయనకు బ్యాడ్మింటన్ అంటే కూడా చాలా ఇష్టం. ఇండియన్ బ్యాడ్మింటన్ లీగ్‌లో ముంబై మెజీషియన్స్‌కు మద్దతు ఇస్తాడు.

వ్యక్తిగత జీవితం 
2016లో రిస్థోన్ కా సౌదాగర్ - బాజీగర్ షో సెట్స్‌లో నటి ఇషితా దత్తాను ఆయన కలిశాడు. ఈ పరిచయంతో వారి వివాహం 2017 నవంబరు 28న ముంబైలో జరిగింది.

ఫిల్మోగ్రఫీ

సినిమాలు

మూలాలు 

భారతీయ సినిమా నటులు
1980 జననాలు
హిందీ సినిమా నటులు
తెలుగు సినిమా నటులు
హిందీ టెలివిజన్‌ నటులు
భారతీయ టెలివిజన్ నటులు